Kotikunnan saatuaan henkilöt siirtyvät vastaanottopalveluista kokonaan kuntien ja hyvinvointialueiden palveluiden asiakkaiksi ja kuntalaisiksi.
Terveydenhuollon palvelujen osalta oikeus palveluihin pysyy samana. Vain järjestämisvastuu vaihtuu. Hyvinvointialueet arvioivat palvelutarpeen.
Oikeus saada sosiaalihuollon palveluja laajenee välttämättömästä tarpeen mukaisiin palveluihin. Palvelutarve arvioidaan yksilöllisesti yhdessä asiakkaan ja sosiaalihuollon ammattilaisen kanssa.
Hyvinvointialue järjestää palvelut kuten muille alueensa kuntalaisille. Alueen asukkaat (ml. kotikunnan saaneet ukrainalaiset) ovat yhdenvertaisessa asemassa suhteessa palveluihin.